SPOROČILO ZA JAVNOST

**Od danes zbiranje prijav za cepljenje proti covidu-19 v Kranju**

#### Kranj, 7. januar 2020 –  Zdravstveni dom Kranj je danes začel s pobiranjem prijav med prebivalci za cepljenje proti bolezni covid-19. Prijavo je mogoče oddati preko spletnega obrazca, cepljenje pa se bo začelo predvidoma prihodnji teden.

[Na spletni strani](https://www.zd-kranj.si/?subpageid=14&contid=315) **Zdravstvenega doma Kranj (ZD)** je od danes objavljen [obrazec](https://cepljenje.ozg.si/), s katerim se lahko občanke in občani **Mestne občine Kranj** prijavijo na cepljenje proti bolezni covid-19. Za tiste, za katere prijava preko spletnega obrazca ni mogoča, je na voljo telefonska številka **040 807 672 vsak delovni danmed 8. uro in 13.00. Cepljenje bodo nato izvajali predvidoma prihodnji teden glede na prednostne kriterije, ki jihje določilo Ministrstvo za zdravje (starost, kronične bolezni),**ter količino odmerkov cepiva, ki bo tedensko dodeljena zdravstvenemu domu. Prvi bodo med prebivalstvom na vrsti tisti (pokretni) nad 80 let.

*»Pozivam Kranjčanke in Kranjčane ter vse ostale, ki sodijo pod ZD Kranj, da se prijavijo za cepljenje v čim večjem številu. S tem bomo naredili Kranj in okolico prijaznejšo, bolj zdravo in čim prej spet zaživeli normalno življenje. Stopimo skupaj in naredimo nekaj za zdravje vseh nas.* *Kot odgovorna zdravstvena delavka in občanka vas naprošam, da se cepite in na ta način poskrbite za varnost sebe in skupnosti, v kateri bivamo,«* sporoča dr. med. spec. spl. in urg. med. **Lili Gantar Žura**, direktorica ZD Kranj. Pacienti z **izbranim zdravnikom zasebnikom (koncesionarjem) se na cepljenje prijavijo pri svojem zdravniku.**

**Testiranja s hitrimi testi tudi prihodnji teden**

**Še naprej se izvaja brezplačno množično testiranje na okužbo z novim koronavirusom s hitrimi testi. Odziv je dober. Osebje ZD Kranj v avli kranjske občine testira približno 150 ljudi na dan. Testiranje s hitrimi testi se bo izvajalo do preklica, torej tudi prihodnji teden, vsak delovni dan od 9. do 13. ure z izjemo srede, ko testiranje poteka v stari lekarni v Cerkljah.** Naročanje na testiranje ni potrebno, s seboj pa je treba imeti zdravstveno kartico in osebno izkaznico. Nujno je upoštevanje zaščitnih ukrepov, predvsem varnostne razdalje. **Zdravstveno osebje občanke in občane naproša k odgovornemu vedenju: hitri testi so namenjeni predvsem zdravim ljudem, tisti s simptomi pa naj se** pri osebnem zdravniku naročijo na testiranje pred**ZD Kranj**, kjer bodo prišli na vrsto predvidoma še isti dan.

*Pripravila: Mojca Finc*